CELEX: 62009TN0403
Language: da
Date: 2009-10-07 00:00:00
Title: Sag T-403/09: Sag anlagt den 7. oktober 2009 — Tecnoprocess mod Europa-Kommissionens delegation i Marokko m.fl.

5.12.2009   
            
            
               DA
            
            
               Den Europæiske Unions Tidende
            
            
               C 297/31
            
         Sag anlagt den 7. oktober 2009 — Tecnoprocess mod Europa-Kommissionens delegation i Marokko m.fl.
   (Sag T-403/09)
   2009/C 297/46
   Processprog: italiensk
   
      Parter
   
   
      Sagsøger: Tecnoprocess Srl (Rom, Italien) (ved avvocato A. Majoli)
   
      Sagsøgte: Europa-Kommissionens delegation i Marokko, Europa-Kommissionens delegation i Republikken Nigeria og Kommissionen for De Europæiske Fællesskaber
   
      Sagsøgerens påstande
   
   
               —
            
            
               Det fastslås, at delegationen i Abuja, delegationen i Ribat og Kommissionen for De Europæiske Fællesskaber har opnået en ugrundet berigelse.
            
         
               —
            
            
               Delegationen i Abuja, delegationen i Ribat og Kommissionen for De Europæiske Fællesskaber tilpligtes in solidum at betale et beløb på 114 069,94 EUR med tillæg af renter, indtil betaling sker, eller et beløb, som Retten måtte finde passende, med tillæg af renter, indtil betaling sker.
            
         
               —
            
            
               Delegationen i Abuja, delegationen i Ribat og Kommissionen for De Europæiske Fællesskaber tilpligtes in solidum at betale sagens omkostninger.
            
         
      Søgsmålsgrunde og væsentligste argumenter
   
   Det sagsøgende selskab i denne sag, som er det samme som i sag T-264/08, Tecnoprocess mod Kommissionen og Europa-Kommissionens delegation i Marokko og i sag T-367/09, Tecnoprocess mod Kommissionen og Europa-Kommissionens delegation i Nigeria, har gjort gældende, at de ovennævnte delegationer og Kommissionen ved opfyldelsen af de i denne sag omhandlede kontrakter, som er blevet indgået med de marokkanske og de nigerianske myndigheder, med urette har afvist at finde en løsning på de forskellige spørgsmål vedrørende de omhandlede kontrakter til trods for, at sagsøgeren flere gange har tilbudt at kompensere fællesskabsinstitutionerne for aktiver og passiver i forbindelse med disse kontrakter.
   Som følge heraf har delegationerne og Kommissionen uberettiget kunnet beholde betydelige beløb, som skulle have været tilbagebetalt til sagsøgeren, hvilket udgør en ugrundet berigelse.